《浦狭村烟度诗》
南北朝·张正见

茅兰夹两岸，野燎烛中川。村长合夜影，水狭度浮烟。

收光暗鸟弋，分火照渔船。山人不炊桂，樵华幸共然。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。